
Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju
· 1. Saskaņā ar Valsts pārvaldes iekārtas likuma 15. panta ceturtās daļas 5. punktu:
· 1.1. ar  2025. gada 1. janvāri likvidēt Izglītības un zinātnes ministrijas padotībā esošo valsts pārvaldes iestādi  – Valsts izglītības satura centru – un nodot Valsts izglītības satura centra funkcijas un uzdevumus Valsts izglītības attīstības aģentūrai;
· 1.2. ar 2027. gada 1. janvāri likvidēt Izglītības un zinātnes ministrijas padotībā esošo valsts pārvaldes iestādi – Jaunatnes starptautisko programmu aģentūru – un nodot Jaunatnes starptautisko programmu aģentūras funkcijas un uzdevumus Valsts izglītības attīstības aģentūrai;
· 2. Valsts izglītības attīstības aģentūra ar 2025. gada 1. janvāri ir Valsts izglītības satura centra funkciju, pārvaldes uzdevumu, tiesību, saistību, resursu, informācijas sistēmu, mantas, finanšu līdzekļu, lietvedības un arhīva pārņēmēja.
· 3. Valsts izglītības attīstības aģentūra ar 2027. gada 1. janvāri ir Jaunatnes starptautisko programmu aģentūras funkciju, pārvaldes uzdevumu, tiesību, saistību, resursu, informācijas sistēmu, mantas, finanšu līdzekļu, lietvedības un arhīva pārņēmēja.
· 4. Izglītības un zinātnes ministram 10 darbdienu laikā no šā rīkojuma spēkā stāšanās dienas izveidot Valsts izglītības attīstības aģentūras pārveidošanas un Valsts izglītības satura centra un Jaunatnes starptautisko programmu aģentūras likvidācijas komisiju (turpmāk – komisija).
· 5. Komisijai:
· 5.1. līdz 2025. gada 1. janvārim nodrošināt Valsts izglītības satura centra materiālo un nemateriālo vērtību, finanšu līdzekļu un saistību inventarizāciju, novērtēšanu, salīdzināšanu un materiālo un nemateriālo vērtību, finanšu līdzekļu, saistību, kā arī arhīva un lietvedības nodošanu Valsts izglītības attīstības aģentūrai;
· 5.2. līdz 2027. gada 1. janvārim nodrošināt Jaunatnes starptautisko programmu aģentūras materiālo un nemateriālo vērtību, finanšu līdzekļu un saistību inventarizāciju, novērtēšanu, salīdzināšanu un materiālo un nemateriālo vērtību, finanšu līdzekļu, saistību, kā arī arhīva un lietvedības nodošanu Valsts izglītības attīstības aģentūrai.
· 6. Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā šādus saistītos tiesību aktu projektus:
· 6.1. līdz 2024. gada 1. decembrim –, kurus nepieciešams mainīt saistībā ar šā rīkojuma 1.1. apakšpunktā minēto Valsts izglītības satura centra likvidāciju un Valsts izglītības attīstības aģentūras pārveidošanu;
· 6.2. līdz 2026. gada 1. septembrim –, kurus nepieciešams mainīt saistībā ar šā rīkojuma 1.2. apakšpunktā minēto Jaunatnes starptautisko programmu aģentūras likvidāciju.
· 7. Ar Valsts izglītības attīstības aģentūras pārveidošanu, kā arī ar Valsts izglītības satura centra un Jaunatnes starptautisko programmu aģentūras likvidāciju saistītos izdevumus segt no Valsts izglītības attīstības aģentūrai, Valsts izglītības satura centram un Jaunatnes starptautisko programmu aģentūrai piešķirtajiem valsts budžeta līdzekļiem.

